Diari Oficial de la Generalitat Valenciana


Sumari del DOGV 5102, del 28-09-2005 (2005/10159)

ORDE de 9 de setembre de 2005, de la Conselleria de Justícia i Administracions Públiques, per la qual s'aprova la classificació dels llocs de Secretaria, Vicesecretaria, oficial major, Intervenció, Viceintervenció, Tresoreria i cap d'Àrea, de l'Ajuntament de Castelló de la Plana, per a la seua provisió pel sistema de lliure designació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5102

Data del DOGV
:   28-09-2005

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2005/10666


Data del document
:   09-09-2005

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Castelló de la Plana
    * professió administrativa
    * administració local
    * comptable
    * qualificació del personal

ORDE de 9 de setembre de 2005, de la Conselleria de Justícia i Administracions Públiques, per la qual s'aprova la classificació dels llocs de Secretaria, Vicesecretaria, oficial major, Intervenció, Viceintervenció, Tresoreria i cap d'Àrea, de l'Ajuntament de Castelló de la Plana, per a la seua provisió pel sistema de lliure designació. [2005/X10467]
  
L'Ajuntament de Castelló de la Plana va aprovar, en sessions plenàries celebrades els dies 13 de gener i 7 de juliol de 2005, els acords pels quals es modifica la relació de llocs de treball municipal, publicats en els BOP núm. 18, de 10 de febrer, i núm. 87, de 21 de juliol de 2005.
  
En dites sessions s'acordà la forma de provisió dels llocs de secretaria, vicesecretaria i oficial major, perquè siguen coberts, pel sistema de lliure designació, entre funcionaris d'administració local de la subescala de Secretaria, categoria superior.
  
S'acorda, així mateix, la forma de provisió els llocs d'Intervenció, Viceintervenció i Tresoreria, perquè siguen coberts pel sistema de lliure designació: els llocs d'Intervenció i Viceintervenció, entre funcionaris d'administració local de la subescala d'Intervenció-Tresoreria, categoria superior, sense perjudici del que preveu la disposició transitòria primera 2.e), del Reial Decret 1.174/1987, de 18 de setembre, i el lloc de Tresoreria reservat a funcionaris d'administració local, de la subescala d'Intervenció-Tresoreria, sense perjudici del que preveu la disposició transitòria primera 2 f), del Reial Decret 1.174/1987, de 18 de setembre.
  
En el mateix acord plenari, de modificació de la relació de llocs de treball, s'acorda la creació d'un lloc de cap d'Àrea i la seua forma de provisió, com a lliure designació, i se sol·licita la seua classificació en classe primera, i es reserva la seua provisió a funcionaris d'administració local de la subescala de Secretaria, categoria superior.
  
Tots els llocs esmentats tenen assignats, en la relació de llocs de treball, el nivell 30 de complement de destinació.
  
En virtut d'això, i fent ús de les competències atribuïdes per l'article 9 del Reial Decret 1.732/1994, de 9 de juliol, sobre provisió de llocs de treball reservats a funcionaris d'Administració local, amb habilitació de caràcter nacional, i de l'article 2.2 e) i 4.4 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana relatives als Funcionaris d'Administració Local, amb habilitació de caràcter nacional,
  
ORDENE
  
1.Classificar els llocs de Secretaria, Vicesecretaria i oficial major per a la seua provisió pel sistema de lliure designació, entre funcionaris d'Administració local amb habilitació de caràcter nacional, pertanyents a la subescala de Secretaria, categoria superior.
  
2. Classificar els llocs d'Intervenció, Viceintervenció i cap d'Àrea per a la seua provisió, pel sistema de lliure designació, entre funcionaris d'Administració local amb habilitació de caràcter nacional, pertanyents a la subescala d'Intervenció-Tresoreria, categoria superior, sense perjudici del que preveu la disposició transitòria primera 2 e), del Reial Decret 1.174/1987, de 18 de setembre.
  
3. Classificar el lloc de Tresoreria per a la seua provisió pel sistema de lliure designació, entre funcionaris d'Administració local amb habilitació de caràcter nacional, pertanyents a la subescala d'Intervenció-Tresoreria, sense perjudici del que preveu la disposició transitòria primera 2 f), del Reial Decret 1.174/1987, de 18 de setembre.
  
4. La modificació de la classificació d'aquests llocs de treball no afectarà les destinacions dels qui els exerciren amb caràcter definitiu.
  
Contra aquesta orde, que posa fi a la via administrativa, es podrà interposar recurs contenciós administratiu davant el Jutjat Contenciós Administratiu de València o davant el Jutjat Contenciós Administratiu, en la circumscripció de la qual tinga el demandant el seu domicili, en el termini de dos mesos, comptadors des de l'endemà de la publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 9 de setembre de 2005
  
El conseller de Justícia i Administracions Públiques,